CELEX: 62009CN0028
Language: fi
Date: 2009-01-21 00:00:00
Title: Asia C-28/09: Kanne 21.1.2009 — Euroopan yhteisöjen komissio v. Itävallan tasavalta

21.3.2009   
            
            
               FI
            
            
               Euroopan unionin virallinen lehti
            
            
               C 69/28
            
         Kanne 21.1.2009 — Euroopan yhteisöjen komissio v. Itävallan tasavalta
   (Asia C-28/09)
   (2009/C 69/51)
   Oikeudenkäyntikieli: saksa
   Asianosaiset
   
      Kantaja: Euroopan yhteisöjen komissio (asiamiehet: P. Oliver, A. Alcover San Pedro ja B. Schima)
   
      Vastaaja: Itävallan tasavalta
   Vaatimukset
   
               —
            
            
               On todettava, että Itävallan tasavalta ei ole noudattanut EY 28 ja EY 29 artiklan mukaisia velvoitteitaan, koska se on kieltänyt tavarankuljetusajoneuvojen, jotka kuljettavat tiettyjä tavaroita ja joiden kokonaispaino ylittää 7,5 tonnia, liikennöinnin osalla moottoritietä A12.
            
         
               —
            
            
               Itävallan tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tiettyjä tavaroita kuljettavia tavarankuljetusajoneuvoja, joiden kokonaispaino ylittää 7,5 tonnia, koskevaa alueellista liikennöintikieltoa A12 moottoritiellä on pidettävä määrällisiä rajoituksia vaikutukseltaan vastaavana toimenpiteenä ja tämän vuoksi yhteensopimattomana EY 28 ja EY 29 artiklan kanssa. Riidanalainen toimenpide ei ole asianmukainen eikä tarpeen yhteisön oikeuteen perustuvan tavoitteen, joka on A12 moottoritien ilmanlaadun parantaminen, saavuttamiseksi, koska sitä ei ole kohdistettu oikein, eikä vähemmän rajoittavia toimenpiteitä, kuten pysyviä nopeusrajoituksia tai päästöihin perustuvia liikennöintikieltoja, ole harkittu. Vastaaja ei ole myöskään esittänyt mitään asianmukaisia vaihtoehtoja maantiekuljetuksille.